《萍水》
明代·陈繗

萍水秋风冷欲分，越仙难聚五羊群。太平桥外回潮早，远驿亭边醉日昏。

葵藿影开青锁闼，羽林辉映大将军。悬知拜舞春台上，三祝嵩呼彻五云。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。